
DR.30.11.2015  1  

 

MALAYSIA 

DEWAN RAKYAT  

PARLIMEN KETIGA BELAS 

PENGGAL KETIGA  

MESYUARAT KETIGA  

Isnin, 30 November 2015 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Haji Ismail bin Haji Mohamed Said) 

 mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Tuan Haji Ahmad Nazlan bin Idris [Jerantut] minta Menteri Sumber Asli dan 
Alam Sekitar menyatakan apakah langkah-langkah mampan yang digubal oleh FRIM untuk 
mempertingkatkan pembangunan sektor hutan dan pemuliharaan sektor hutan bagi 
mengatasi isu penerokaan hutan yang meluas.  

 Tuan Haji Ahmad Nazlan bin Idris [Jerantut]: Tuan Yang di-Pertua saya hendak 
mulakan pagi ini dengan serangkap pantun, 

Sudah lama saya menunggu, 

 Baru sekarang saya mendapat, 

Datuk Yang di-Pertua setia menunggu, 

 Soalan nombor satu pohon pencerahan pendapat. 
 

Timbalan Menteri Sumber Asli dan Alam Sekitar [Datuk Ir. Haji Hamim bin 
Samuri]: Terima kasih Tuan Yang di-Pertua dan terima kasih Yang Berhormat Jerantut. 
Oleh sebab Yang Berhormat Jerantut ada pantun, terpaksa jawab. Minta maaf Tuan Yang 
di-Pertua.  

Gunung Ledang sangatlah indah, 

 Tempat ramai orang berkelah, 

Yang Berhormat Jerantut janganlah gundah, 

 Jawapan diberi tepat, insya-Allah. 
 

Tuan Yang di-Pertua, untuk makluman ahli Yang Berhormat salah satu daripada 
komponen tugas NRE ataupun Kementerian Sumber Asli dan Alam Sekitar dalam 
mengurus sumber asli melalui Jabatan Perhutanan Semenanjung Malaysia adalah 
pengurusan perancangan, dan perlindungan hutan. Manakala tugas Institut Penyelidikan 
Perhutanan Malaysia (FRIM) lebih tertumpu kepada penyelidikan hutan bagi menyokong 
pengurusan hutan secara berkekalan ataupun SFM (Sustainable Forest Management) yang 
merangkumi dengan izin, reforestation, restoration and conservation hutan. 

Antara usaha yang telah dijalankan atau dilaksanakan oleh kementerian melalui 
jabatan dan agensi tersebut ialah pertamanya program kerjasama strategik penghijauan 
semula kawasan bekas cerobohan teroka di dalam dan luar hutan simpanan Malaysia 
bersama-sama dengan NGO dan juga syarikat-syarikat yang tertentu.  



MALAYSIA DEWAN RAKYAT PARLIMEN KETIGA BELAS PENGGAL KETIGA MESYUARAT KETIGA Isnin, 30 November 2015 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Haji Ismail bin Haji Mohamed Said) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Tuan Haji Ahmad Nazlan bin Idris [Jerantut] minta Menteri Sumber Asli dan Alam Sekitar menyatakan apakah langkah-langkah mampan yang digubal oleh FRIM untuk mempertingkatkan pembangunan sektor hutan dan pemuliharaan sektor hutan bagi mengatasi isu penerokaan hutan yang meluas. Tuan Haji Ahmad Nazlan bin Idris [Jerantut]: Tuan Yang di-Pertua saya hendak mulakan pagi ini dengan serangkap pantun, Sudah lama saya menunggu, Baru sekarang saya mendapat, Datuk Yang di-Pertua setia menunggu, Soalan nombor satu pohon pencerahan pendapat. Timbalan Menteri Sumber Asli dan Alam Sekitar [Datuk Ir. Haji Hamim bin Samuri]: Terima kasih Tuan Yang di-Pertua dan terima kasih Yang Berhormat Jerantut. Oleh sebab Yang Berhormat Jerantut ada pantun, terpaksa jawab. Minta maaf Tuan Yang di-Pertua. Gunung Ledang sangatlah indah, Tempat ramai orang berkelah, Yang Berhormat Jerantut janganlah gundah, Jawapan diberi tepat, insya-Allah. Tuan Yang di-Pertua, untuk makluman ahli Yang Berhormat salah satu daripada komponen tugas NRE ataupun Kementerian Sumber Asli dan Alam Sekitar dalam mengurus sumber asli melalui Jabatan Perhutanan Semenanjung Malaysia adalah pengurusan perancangan, dan perlindungan hutan. Manakala tugas Institut Penyelidikan Perhutanan Malaysia (FRIM) lebih tertumpu kepada penyelidikan hutan bagi menyokong pengurusan hutan secara berkekalan ataupun SFM (Sustainable Forest Management) yang merangkumi dengan izin, reforestation, restoration and conservation hutan. Antara usaha yang telah dijalankan atau dilaksanakan oleh kementerian melalui jabatan dan agensi tersebut ialah pertamanya program kerjasama strategik penghijauan semula kawasan bekas cerobohan teroka di dalam dan luar hutan simpanan Malaysia bersama-sama dengan NGO dan juga syarikat-syarikat yang tertentu.